 बदकिस्मती दी गल्ल ऐ जे पूरी दुनिया च भारत भ्रश्टाचार दे मामलें दी सूची च सब्भने थमां उप्पर ऐ।  एहदे च एह कोई संदोख आहली गल्ल नेई ऐ जे उस शर्मानाम सूची च स्हाड़े किश गोआड़ी स्हाड़ें थमां अग्गे न।  अस इंदिरा गांधी सांही जिनें गलाया हा जे भ्रश्टाचार सारी दुनिआ च फैले दा ऐ, इस मामले च लचारी नेई दस्सी सकदे।  गरीबी ते बधदी आर्थिक नां-बराबरी गी दूर करने दी राह च एह सब्भने थमां बड्डी बाधा ऐ।  हर चीज जेहड़ी गलाई जा जां कीत्ता जा कोई भी जोना जा फ्ही पैहा खर्चने आहला कमम, स्हाड़ी हर गतिविधि भ्रश्टाचार दी स्थापना करदी ऐ जिस करी असलीयत च अस अपने सोआर्थ जां अपनिएं गतिविधिएं करी कुसे नां कुसै चाल्ली भ्रश्ट आं।  इस करी एह इक आम सोच बनदी जा करदी ऐ जे समाज गी अपना ग्राह बनाने आहले भ्रश्टाचार गी जेकर पूरी चाल्ली खत्म नेईं बी कीत्ता जाई सकदा तां बी कम्म-से कम्म ओहदे कन्ने लडीऐ ओहदे उप्पर किश हद्‌दै तक्कर काबू ते पाया गै जाई सकदा ऐ।  सूचना दा अधिकार अधिनियम सने एक कनून जे कोई राजनीतिक औहद्धा संभालने थमां पैह‌्ल्लै सारे नेता अपनी जैदाद दा खुलासा करङन, लोहकिआं गैंहीं हुंदे होर्ठ बी इल समाजिक बमारी कन्नै निब्बड़ने च इक कारगर भूमका नभाई सकदे न।  जेकर छड़े स्हाड़े राजनेताएं तै नौकरशाहें उप्पर गै इक दबाव बनाया जा जे ओह इक साफ-सुथरी छवि लेईऐ सामनै औन तां रौहंदा भारतीय समाज अपने आप गै सुधरी जाग ते पुलस, राजनेताएं, अधिकारिएं, ठेकेदारें ते बपारिएं दी मिली-भगत कन्नै पैदा होने आहली एह बमारी अपने आप गै दूर होई जाग।  स्हाड़े समाज जनेह अमीरे पास्सेआ शोशित समाज च जित्थे चंगिआं ते माड़िआं मसालां इनें अमीरें ते उच्च औहद्धे आहलें पासेआ गै स्थापित कीत्तियां जंदिआं न ते बाकी दे लोक इंदा पालन करदे न जेकर कोई लौहके तब्के आहले भ्रश्टाचार च शामल कर्मचारी थमां कोई सफाई मंगी जा तां ओह गलांदा ऐ जे एह सब किश नौकरी दा इक हिस्सा ऐ ते उस्सी एह करने लेई मजबूर कीत्ता जंदा ऐ। 